19 को सीटू आैर विभिन्न संगठन करेंगे प्रदर्शन
नवांशहर | सीटूके प्रधान महा सिंह रोड़ी और सचिव जसवंत सिंह सैनी ने बताया कि सीआईटीयू के आह्वान पर सीटू जिले के विभिन्न संगठनों को साथ लेकर 19 जनवरी को निजी और सरकारी जायदाद नुकसान रोको एक्ट खत्म करने के लिए सरकार के खिलाफ धरना देगा। रोड़ी ने कहा कि धरने में स्वराज माजदा कांट्रैक्ट चालक यूनियन की तरफ से 260वें दिन से नए एग्रीमेंट के बारे चल रहे संघर्ष और स्वराज माजदा की मैनेजमेंट और ठेकेदारों के साथ सिविल प्रशासन के बुरे व्यवहार के संबंध में भी आवाज बुलंद करेंगे। पंजाब सरकार को काले कानून वापस करवाने के लिए और स्वराज माजदा मैनेजमेंट को चालकों की मांगें मानने के लिए मजबूर किया जाएगा। यह भी फैसला लिया कि 19 जनवरी तक स्वराज माजदा चालकों की मांगें नहीं मानी तो संगठन संघर्ष तेज करेगा। मौके पर तिरलोचन सिंह सचिव, बलवीर सिंह जाडला प्रधान किसान सभा, सेवा सिंह प्रधान, सुरजीत सिंह, करन सिंह राणा आदि उपस्थित थे।
hin_Deva hin_Deva